Luz Mery Tristán

Luz Mery Tristán Gil (Pereira, 1963ko apirilaren 1a – Cali, 2023ko abuztuaren 5a) kolonbiar patinatzaile eta txirrindularia izan zen, 1990ean bost mila metroko proban Kolonbiarako munduko lehen patinaje titulua lortzeagatik ezagun bihurtu.

 Biografia 
Tristan 1963ko apirilaren 1ean jaio zen, Pereiran, eta umetan Cali hirira aldatu zen familiarekin bizitzera. Han hasi zuen bere gaztetako karrera patinajean. Caliko Patinaje Federazioan eman zuen izena, eta 1979an bigarren postua lortu zuen Emakumezkoen Lehen Patinaje Txapelketa Nazionalean. Hurrengo urtean txapeldun nazional bihurtu zen, eta 1983an Panamerikar Txapelketan urrea eskuratzea lortu zuen.

Beste bi titulu panamerikar, Argentinan Iberoamerikako Txapelketa bat eta Italian eta Zeelanda Berrian egindako munduko txapelketetan bi hirugarren lortu ondoren, Tristanek bere lehen munduko patinaje titulua eskuratu zuen, eta bere herrialderako lehenengoa bost mila metroko proban, Bellon, Antiokian, egindako Munduko Txapelketan. Ekitaldia hasi baino hiru egun lehenago, munduko errekorra hautsi zuen bi mila metroko proban, 3:07.40ko erregistroarekin.

Munduko txapelketa lortu ostean, txirrindularitzarekiko interesa piztu zitzaion eta Efraín Forerok zuzendutako talde bateko kide Emakumezkoen Frantziako Tourrean gonbidatu  parte hartzera heldu zen. Geroago, kirol-jarduera utzi eta Cali hirian bere izena daraman kirol-zentro bat zuzentzen hasi zen 2006az geroztik. Bertan, Rommy Muñoz Trujillo, Daniela Mendoza, Johana Viveros eta Sebastián Garcés bezalako izen nazionalak sortu ziren.

 Hilketa 
2023ko abuztuaren 6an hil zuten egunsentian, Caliko bere etxean, 60 urte zituela. Gaur egun, Ikerkuntzarako Talde Teknikoa ari da kasua ikertzen, baina Andrés Gustavo Ricci García enpresaburua (bere bikotekidea) atxilotu zuten, hilketaren susmagarri nagusia zelakoan. Akusatuak poliziari tiro egin zion, gertakaria jazo zen lekuan, eta bere etxebizitzan hainbat suzko arma atzeman zizkioten.

 Erreferentziak 

 Kanpo eskekak 

Kategoria:Kolonbiarrak
Kategoria:Patinatzaileak
Kategoria:Emakume patinatzaileak
Kategoria:Eraildako patinatzaileak
Kategoria:Eraildako emakumeak
Kategoria:Feminizidioak
Kategoria:Emakume txirrindulariak